Diari Oficial de la Generalitat Valenciana


Sumari del DOGV 9094, del 27-05-2021 (2021/4604)

Citació als interessats a comparéixer en el procediment ordinari número 339/2019.
---------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/4604


Organisme emissor
:   Jutjat Contenciós Administratiu número 2 de València

Tipus de document
:   Anunci

Citació als interessats a comparéixer en el procediment ordinari número 339/2019. [2021/4604]  
Procediment ordinari [ORD] - 000339/2019  
Manuel Dolz Peris, lletrat de l'Administració de justícia del Jutjat Contenciós Administratiu núm. 2 de València, faig saber, per tindre-ho així acordat, que per mitjà del present edicte, en aquest jutjat se segueix el recurs procediment ordinari [ORD] - 000339/2019, interposat per Arturo Casañ Ferrer i Mónica Catalán Triguero, contra el secretari autonòmic de salut pública i del sistema sanitari públic de la Conselleria de Sanitat Universal i Salut Pública de la Generalitat Valenciana, en el qual s'ha plantejat qüestió d'il·legalitat mitjançant la interlocutòria de data 22 d'abril de 2021, que es reprodueix a continuació:  
  
Interlocutòria  
València, 22 d'abril de 2021.  
Havent-se dictat sentència en les presents actuacions i no havent-se interposat recurs cap contra aquesta, d'acord amb els següents:  
  
Fets  
Únic. La part actora va presentar un escrit en què manifestava que procedia a interposar recurs contenciós administratiu contra la Resolució del secretari autonòmic de salut pública i del sistema sanitari públic de 23 de gener de 2019, per la qual es desestima el recurs d'alçada interposat contra la Resolució del director general de farmàcia i productes sanitaris de 16.11.2018, que li va imposar una sanció de 30.001,00 euros.  
Amb data de 16 de desembre de 2020 es va dictar sentència per la qual s'estimava el recurs interposat per la part recurrent. Contra la sentència ningú ha interposat cap recurs, havent transcorregut ja vint dies des de la notificació a les parts.  
Raonaments jurídics  
Únic. Una de les obligacions que l'LJCA imposa als jutges i tribunals és instar a l'òrgan judicial competent la declaració d'il·legalitat d'una norma que ell mateix ha aplicat i que, no obstant això, considera que la disposició general aplicada és contrària a dret. En concret, l'article 27.1 del mencionat text legal estableix que, malgrat haver hagut d'estimar un recurs a conseqüència del contingut d'una norma general, si la considera il·legal o creu que pot ser-ho, ha de promoure d'ofici la declaració d'il·legalitat per part del tribunal competent per a fer-lo.  
  
En el cas concret del recurs número de procediment ordinari 339/2019, que s'ha seguit en aquest jutjat, aquest jutjador ha considerat l'expedient sancionador caducat, per entendre que la previsió de l'article 8.4 de l'ordre de 6-6-2002, del conseller de Sanitat, pel qual s'actualitza la tramitació d'expedients sancionadors a farmacèutics titulars d'oficines de farmàcia, segons el procediment establit en el Reial decret 1410/1977, de 17 de juny, d'acord amb les competències dels actuals òrgans d'aquesta Conselleria de Sanitat, que estableix que el termini es computa des de la data de notificació de l'acord d'incoació a l'interessat, així com la de l'article 4.3 de la mateixa ordre- vulneren el que s'estableix en l'article 21.3.a de la Llei 39/2015, d'1 d'octubre, que estableix: «3. Quan les normes reguladores dels procediments no fixen el termini màxim, aquest serà de tres mesos. Aquest termini i els previstos en l'apartat anterior es comptaran:  
En els procediments iniciats d'ofici, des de la data de l'acord d'iniciació.»  
La sentència dictada s'empara en la mencionada il·legalitat per a estimar la pretensió, que consisteix a anul·lar l'acte administratiu recorregut, consistent en la Resolució del secretari autonòmic de salut pública i del sistema sanitari públic de 23 de gener de 2019, per la qual es desestima el recurs d'alçada interposat contra la Resolució del director general de farmàcia i productes sanitaris de 16.11.2018, que li va imposar una sanció de 30.001,00 euros.  
Per tot això, en aplicació del principi de jerarquia normativa que regeix en el nostre sistema jurídic i es recull en l'article 9.3 de la Constitució espanyola, els mencionats preceptes poden ser il·legals, per la qual cosa, a l'empara de l'article 123 i successius de l'LJCA, ha de plantejar-se davant el Tribunal Superior de Justícia de València la corresponent qüestió d'il·legalitat.  
Vistos els preceptes legals esmentats i els altres aplicables a aquest supòsit, el magistrat Pablo de la Rossa Comos, davant de mi, el secretari, va dir:  
  
«Part dispositiva  
Que havia de plantejar una qüestió d'il·legalitat davant el Tribunal Superior de Justícia de València contra l'article 8.4 de l'Ordre de 6-6-2002, del conseller de Sanitat, pel qual s'actualitza la tramitació d'expedients sancionadors a farmacèutics titulars d'oficines de farmàcia, segons el procediment establit en el Reial decret 1.410/1977, de 17 de juny, d'acord amb les competències dels actuals òrgans d'aquesta Conselleria de Sanitat, que estableix que el termini es computa des de la data de notificació de l'acord d'incoació a l'interessat, així com la de l'article 4.3 de la mateixa ordre.  
En conseqüència, cite els qui han sigut part en el recurs contenciós administratiu número de procediment ordinari 339/2019, amb la finalitat que puguen personar-se davant de l'esmentat tribunal, en l'improrrogable termini de quinze dies, i formular-hi al·legacions, si al seu dret convinguera, sota prevenció que, en cas de no fer-ho en aqueix termini, no se'ls admetrà la personació.  
Publiqueu aquesta resolució en el diari oficial en el qual va ser publicat, la il·legalitat de la qual s'insta.  
Una vegada emplenats tots els tràmits, expediu i remeteu al Tribunal Superior de Justícia un certificat d'aquesta interlocutòria, de les actuacions principals i de l'expedient administratiu per a la substanciació del recurs.  
Així ho acorde, mane i signe, Pablo de la Rossa Comos, magistrat en funcions de substitució del Jutjat Contenciós Administratiu núm. 2 de València. »  
  
I s'ha remés un certificat de les actuacions al Tribunal Superior de Justícia de la Comunitat Valenciana.  
Cosa que es fa públic als efectes que es preceptuen en l'article 124 de la Llei reguladora d'aquesta jurisdicció. Servint la publicació del present edicte de citació a comparéixer a les persones a favor de les quals deriven drets de la disposició administrativa, i, així mateix, a les que puguen tindre interés directe, professional o econòmic en l'assumpte, perquè si ho desitgen puguen personar-se en legal forma en les presents actuacions en el termini de 15 dies davant del Tribunal Superior de Justícia de la Comunitat Valenciana.  
  
València, 29 d'abril de 2021.- El lletrat de l'Administració de justícia: Manuel Dolz Peris.